Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: megtartott ülésén a 119/1998. (VIII. 17.) Ökh. számú határozatot hozta: Pálfa községi Önkormányzat Képviselő-testülete ... alatti lakos rendszeres szociális segélyre irányuló kérelmét elutasítja azzal, hogy helyette szeptember hónaptól
Paragraph Index: 743

1998. évi tevékenységéről szóló beszámolóban, a törvényességi ellenőrzés adatai között szerepel, hogy Tibolddaróc Önkormányzata a jegyzőkönyveket minden eseten késedelmesen terjesztette fel. Ezzel az önkormányzat megsértette az önkormányzati törvényben előírt 15 napos felterjesztési határidőt. A Közigazgatási Hivatal ezen túlmenően azt is megállapította, hogy a képviselő-testület törvénysértő módon járt el, amikor nem kérte az érintett nyilatkozatát arra vonatkozóan, hogy beleegyezik-e a nyilvános tárgyalásba. Ez a napirendi pont az iskola igazgatójának beszámolója volt. A zárt ülés elrendelésének törvénysértő tényét tehát a Közigazgatási Hivatal megállapította. Ezen túlmenően felszólította az önkormányzatot, hogy a jövőben a legmesszebbmenőkig tartsák be az önkormányzati törvény előírásait. Az országgyűlési biztos vizsgálatában megállapította, hogy a panaszjog megsértésén túl a jogbiztonsággal kapcsolatosan is visszásság keletkezhetett, mert az önkormányzat a törvényben előírt eljárási szabályokat nem tartotta be. Jegyzőkönyveit késedelmesen terjesztette fel. Az 1998-as évben minden jegyzőkönyv esetében előfordult a törvényi előírás megszegése. Az országgyűlési biztos ajánlásában és kezdeményezésében: 1. felkérte a Borsod-Abaúj-Zemplén Megyei Közigazgatási Hivatal Vezetőjét, hogy 1999-ben is fokozott figyelemmel kísérje Tibolddaróc Község Önkormányzat Képviselőtestületének működését, és hasonló törvénysértés esetén ismételten szólítsa fel a testületet a törvényes működésre. 2. Felhívta Tibolddaróc Község Önkormányzat képviseletében eljáró polgármester figyelmét, hogy az önkormányzathoz címzett beadványokat, panaszokat, kérelmeket minden esetben a törvényes határidőn belül válaszolják meg, valamint gondoskodjon arról, hogy a bizottsági és testületi jegyzőkönyveket mindenkor az előírt határidőben terjesszék fel a Közigazgatási Hivatalhoz. Az érintettek az ajánlást, illetve kezdeményezést elfogadták. OBH 10007/1997. Az Alkotmány 2. §-ában deklarált jogállamisággal és a 64. §-ában biztosított kérelem előterjesztéséhez, valamint az 57. § (5) bekezdésében foglalt jogorvoslathoz való joggal összefüggésben visszásságot okoz, ha a közigazgatási szerv a törvényben előírt eljárási határidőt többszörösen túllépve hoz csak a kérelem tárgyában határozatot. A panaszos az állampolgári jogok országgyűlési biztosához írt levelében sérelmezte, hogy szociális kérelme tárgyában az önkormányzat a törvényben meghatározott eljárási határidő letelte ellenére nem határozott. 2000/88/II. szám A panaszos 1997 márciusában munkanélküli jövedelempótló támogatás iránti kérelmet nyújtott be Kenézlő Polgármesteri Hivatalánál. A kérelem tárgyában döntést az önkormányzat csak 1998-ban hozott, és a panaszos részére

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes